Një program kompjuterik do të ndihmojë policinë kufitare në BE
Programi do të përcaktojë rrezikshmërinë e çdo individi që udhëton në zonën Shengen
Një program i ri i inteligjencës artificiale mund t’i bëjë më të sigurtë kufijtë tokësorë të Evropës. Në nëntor fillon një program pilot, një avatar i quajtur “i-Border-Control”, që do të ndihmojë policinë në ruajtjen e pikave të kalimit kufitar të zonës Schengen. Kjo teknologji e re u paraqit më 20 tetor në festivalin shkencor të organizuar nga Universiteti Metropolitan i Mançesterit. Me këtë do të përballeni në të ardhmen kur të udhëtoni përmes Evropës në të ardhmen – një avatar që ju bën pyetjet që do t’ju kishte bërë policia kufitare. Dallimi kryesor është se, sipas shkencëtarëve, ky program është një gjendje të dallojë nëse udhëtari po gënjen. , thotë Keeley Crockett, specialiste e inteligjencës kompjuterike, në Universitetin Metropolitan të Mançesterit. Zonja Crockett thotë se kjo teknologji mund të diktojë ndryshimet e vogla në 38 aspekte të fytyrës së personit. Gjithashtu, mund të analizojë zërin dhe të kontrollojë shenjat biometrike, përfshirë venat në duar dhe shenjat e gishtave. Kontrolli i kufijve është bërë një temë e nxehtë në mbarë Evropën, ndërsa dhjetëra mijëra emigrantë, shumica nga Afrika dhe Lindja e Mesme, u përpoqën të mbërrijnë në vendet e BE-së. Në 2015-ën, Hungaria ngriti tela me gjemba përgjatë kufirit të saj me Serbinë pas përleshjeve që ndodhën. Sidoqoftë, kjo teknologji e re nuk do të zëvendësojë rojet kufitare. shpjegon zonja Crockett. Studimi financohet nga projekti “Horizontet 2020”, i Bashkimit Evropian.